projecte-aina/catalan_government_crawling huggingface dataset:
Protecció Civil de la Generalitat ha activat en fase d'alerta el Pla Especial d'Emergències per risc de Vent a Catalunya VENTCAT per les fortes ventades que el Servei Meteorològic de Catalunya (SMC) preveu a partir de la propera matinada.
Segons l'SMC, A partir de primeres hores de la nit s'inicia un episodi de forts vents de component nord-oest que començarà afectant a les comarques del Pirineu i a primeres hores del matí també afectarà a les comarques del litoral i prelitoral central, estenent-se a la tarda a les comarques de ponent, sud i depressió central.
Les ratxes de vent podran superar els 72 km/h
Aquest episodi de forts vents anirà acompanyat de precipitacions que a cotes altes del Pirineu seran en forma de neu (20 cm. a cota 2000).
Tot i no superar-se els llindars d'acumulació es produirà el fenomen del torb a causa del fort vent.
A més, l'episodi de forts vents, també està associat a una baixada important de les temperatures i a precipitació en forma de neu.
En aquest senti, Protecció Civil demana extremar la precaució en les excursions a alta muntanya.
Cal anar ben equipat si es fan excursions a alta muntanya, atès que les condicions poden canviar de manera sobtada..
Tanmateix, Protecció Civil de la Generalitat demana molta precaució en els desplaçaments i en les activitats de lleure a l'exterior per la possible caiguda de branques, arbres i altres elements estructurals.
Trobareu tots aquests consells al web interior.gencat.cat/ventades
Es recomana estar atents a l'evolució meteorològica i seguir els consells i les possibles incidències a través del twitter.
Abaixa completament les persianes i, si són de cordó, subjecta-les bé.
Eviteu deixar testos o altres objectes no estàtics a les façanes i terrasses i recolliu la roba dels estenedors per evitar que el vent els pugui fer caure al carrer i provocar un accident.
Vigileu amb el mobiliari urbà, l'enllumenat dels carrers, les motos i els cotxes aparcats, les grues, els contenidors de brossa, l'arbrat i tot allò que el vent pugui fer caure.
No pugeu a llocs alts i exposats al vent, com ara les bastides o altres construccions.
Eviteu els parcs, els jardins i les zones boscoses.
Si sou a una zona arbrada, vigileu amb els arbres que puguin caure i eviteu totes les activitats amb foc.
Tingueu en compte també la proximitat dels arbres als edificis: el vent els podria fer caure a sobre.
Quan hi hagi temporal amb grans onades, no accediu als punts del litoral afectats pel fort onatge o als llocs on les onades trenquin amb força, allunyeu-vos d'espigons, esculleres i passejos marítims.
Consulteu les prediccions del temps i l'estat de les carreteres.
Si es preveuen vents forts, eviteu desplaçar-vos per carretera.
Si és imprescindible desplaçar-vos, tingueu molta precaució perquè us podeu trobar obstacles a la via.
Cal alentir la marxa per poder mantenir la trajectòria del vehicle corregint les desviacions, és important subjectar el volant amb fermesa.
Sigueu prudents en els avançaments i mantingueu les distàncies laterals adequades amb els altres vehicles.
Si conduïu vehicles de grans dimensions o amb remolc, extremeu les precaucions perquè teniu més risc de sortir-vos de la via o bolcar.
En l'esquí, tingueu en compte que els remuntadors poden veure's afectats pel vent.
Al mar, no navegueu i vigileu amb els amarratges de les embarcacions.
No passegeu per les esculleres o espigons o zones properes al mar.
A la muntanya, extremeu les precaucions i no us apropeu ni passegeu pels penya-segats.
Tingueu en compte que el vent pot arrossegar objectes voluminosos (per exemple, pedres per un pendent pronunciat) i afavorir l'acumulació de neu, amb l'augment consegüent del perill d'allaus.
Protecció Civil de la Generalitat (Departament d'Interior) informa que, d'acord amb les dades facilitades per l' Institut Cartogràfic i Geològic de Catalunya (ICGC), a les 00:02 hores s'ha produït un sisme amb epicentre al municipi de Lizoáin-Arriasgoiti (Navarra) amb magnitud 4,3.
El telèfon 112 de Catalunya ha rebut cinc trucades amb origen a Sort, Barcelona, l'Hospitalet de Llobregat, Almacelles i Tarragona i no es té constància que hagi provocat danys.
L' Institut Cartogràfic i Geològic (ICGC) ha rebut més de 170 enquestes.
Si heu notat el sisme podeu comunicar-ho a l'ICGC omplint el Qüestionari macrosísmic individual seguint l' enllaç.
Davant un sisme important, Protecció Civil de la Generalitat recomana els consells d'autoprotecció següents:
Després de la sacsejada, si s'han produït danys
Trobareu tots els consells de Protecció Civil al web http://interior.gencat.cat/sismes i informació del sisme al web de l'IGC https://www.icgc.cat/
L'ozó és un gas incolor, invisible i d'olor agradable que es troba de manera natural a l'atmosfera.
La seva concentració és màxima a uns 20 km d'altura, dins de l'estratosfera -és l'anomenada capa d'ozó -, que protegeix els éssers vius de les radiacions ultraviolades (raigs UV) procedents del sol i, per tant, és beneficiosa per a nosaltres.
L'ozó també es troba més proper a la superfície terrestre, concretament a la troposfera (que comprèn el tram d'atmosfera entre el sòl i uns 10 km d'alçada) -l'anomenat ozó troposfèric-, que quan es troba en concentracions superiors a les habituals pot ser considerat un contaminant atmosfèric.
Superació dels llindars de l'ozó troposfèric
Quan les concentracions d'ozó superen un llindar determinat, poden afectar les persones i cal prendre mesures d'autoprotecció.
Els efectes de l'ozó en la salut de les persones varia segons la seva concentració en l'atmosfera i la sensibilitat de l'individu.
La majoria de les persones, especialment les que pertanyen a grups més sensibles, han de prendre precaucions quan els nivells d'ozó superen els valors d'avís a la població (180 micrograms per m 3 d'aire durant 1 hora).
A partir dels 240 micrograms per m 3 durant 1 hora es produeix la superació del llindar d'alerta.
En aquest cas, els consells d'autoprotecció s'estenen a tota la població.
Consells d'autoprotecció en cas d'avís de superació d'ozó:
Consells per reduir els nivells d'ozó:
La contaminació atmosfèrica és la contaminació de l'aire ambient.
Es produeix per la presència a l'aire de substàncies determinades en concentracions superiors a les naturals, que impliquen risc, dany o molèstia greu a les persones i altres éssers vius.
També pot afectar diversos materials, reduir la visibilitat o produir olors.
La major part de la contaminació atmosfèrica té origen en l'activitat humana (emissions de diòxid de nitrogen), però també es pot produir per causes naturals, com per exemple per l'acumulació de pols del sòl aixecada pel vent, per productes expel·lits per erupcions volcàniques, etcètera.
Les condicions meteorològiques de l'atmosfera poden dispersar o concentrar els contaminants o fins i tot modificar-ne la naturalesa.
Quan la situació meteorològica contribueix a concentrar els contaminants, de tal manera que se superen els valors límit legislats, es declara un episodi ambiental i es defineixen mesures per reduir les emissions i la concentració d'aquests contaminants.
Consells per reduir els nivells de contaminació:
Sempre que hi hagi un avís de superació dels nivells d'ozó o es declari un episodi ambiental per diòxid de nitrogen o per partícules, cal extremar les precaucions i la vigilància amb els grups de població especialment sensibles:
És molt important que estigueu preparats per afrontar les emergències: cal que tingueu a casa preparat un equip d'emergències i un pla d'emergència familiar.
Reaccionar de manera adequada davant un sisme i mantenir la calma són elements clau per reduir els riscos.
Preneu consciència del risc i extremeu les mesures d'autoprotecció.
Escolteu la ràdio i la televisió, consulteu els webs d'informació sísmica i seguiu les instruccions del twitter de Protecció Civil ( ).
Recordeu: si necessiteu ajut truqueu al 112 i seguiu sempre les indicacions de les autoritats.
Refugieu-vos sota una taula sòlida o bé en un angle de la paret i protegiu-vos el cap.
Allunyeu-vos de les finestres i protegiu-vos d'objectes que puguin caure (mobles, llums, etc.).
No sortiu dels edificis durant la sacsejada: molta gent és víctima de la caiguda d'objectes (cornises, vidres, etc.).
Allunyeu-vos dels edificis i pals elèctrics per evitar els objectes que puguin caure.
Quedeu-vos-hi dins amb els llums d'emergència encesos.
Escolteu la ràdio i seguiu les instruccions de les autoritats.
Tanqueu les connexions d'aigua, gas i llum.
No connecteu cap aparell elèctric.
Evacueu l'edifici i emporteu-vos la vostra documentació, roba d'abric i, si en preneu, els medicaments que necessiteu.
Sortiu al carrer amb precaució i no utilitzeu l'ascensor.
Dirigiu-vos a un lloc aïllat i protegit de la caiguda d'objectes.
Aneu pel mig del carrer, vigilant les voreres i el que hi pogués caure.
Eviteu apropar-vos a les zones sinistrades.
No entreu a cap edifici afectat.
Eviteu les zones costaneres, ja que hi pot haver perill de grans onades (sisme submarí).
Seguiu sempre les instruccions de les autoritats.
- Colpegeu rítmicament pilars, canonades o el terra per alertar els equips de rescat.
Sou a Catalunya, un país de clima mediterrani amb molta massa forestal.
A l'estiu, la sequera eleva sovint el risc d'incendi forestal, però cal tenir en compte que aquest risc també es pot produir en períodes de sequera durant l'hivern.
Per això cal tenir algunes precaucions.
En situació d'emergència seguiu les informacions i les indicacions de les autoritats.
Informeu-vos a través dels mitjans de comunicació social (emissores de ràdio, televisió, web, Twitter, etc.).
Recordeu, si necessiteu ajut durant l'emergència, truqueu al 112.
Les allaus de neu són de dimensions variables.
N'hi ha de grans dimensions, que arriben fins al fons de les valls després de recórrer centenars de metres, o quilòmetres, i d'altres de petites dimensions, que poden avançar algunes desenes de metres.
Fins i tot una d'aquestes allaus petites té la capacitat de causar-li la mort a una persona.
Informeu-vos abans de desplaçar-vos
Si us desplaceu als Pirineus, a la muntanya o a qualsevol zona on hi hagi perill d'allaus, presteu molta atenció a les prediccions meteorològiques i a les prediccions d'allaus, així com a l'estat de les carreteres.
Butlletí de perill d'allaus (Institut Cartogràfic i Geològic de Catalunya)
Servei Meteorològic de Catalunya (SMC)
En situació d'emergència seguiu les informacions i les indicacions de les autoritats.
Informeu-vos a través dels mitjans de comunicació social (emissores de ràdio, televisió, web, Twitter, etc.).
Recordeu, si necessiteu ajut durant l'emergència, truqueu al 112.
El vent, la neu, el sol i la pluja són els desencadenants principals d'allaus naturals, però el 90% dels accidents es donen en allaus desencadenades pels mateixos implicats.
Informeu-vos de l'estat de la neu consultant els butlletins de perill d'allaus i de predicció meteorològica.
Les condicions de la neu poden canviar sobtadament d'un dia per l'altre.
Equipeu-vos: porteu sempre el material individual de seguretat: Detector de víctimes d'allaus -DVA, pala i sonda.
El material ha d'estar en bon estat, i el DVA amb les piles ben carregades.
Cal estar ben entrenat en fer-lo servir i revisar el seu bon funcionament regularment.
Prepara la sortida per evitar les allaus.
Traça sempre pel lloc més segur.
Tingues sempre un segon pla i mantingues una bona comunicació amb el grup.
Cal tenir cura a l'hora de traçar les rutes, per evitar provocar allaus o quedar-hi atrapats.
En cas d'accident per allau no perdeu la calma,
Si us atrapa una allau, intenteu sortir-ne en direcció diagonal i descendent cap a l'exterior.
L'escala europea de perill d'allaus consta de cinc graus en funció de l'estabilitat del mantell nival i de la probabilitat de desencadenament d'allaus:
En cas de situació d'alerta per perill d'allaus 5, molt fort, es recomana:
Manteniu-vos informats a través de la ràdio i/o la televisió i estigueu pendents de les indicacions de Protecció Civil al twitter de Protecció Civil i de les autoritats municipals.
Consulteu les previsions meteorològiques i si us heu de desplaçar, consulteu l'estat de la xarxa viària i les rutes a seguir:
En situació d'emergència, seguiu les indicacions de les autoritats.
Informeu-vos a través dels mitjans de comunicació social (emissores de ràdio, televisió, web, Twitter, etc.).
Recordeu: si necessiteu ajut durant l'emergència, truqueu al 112.
A la conca mediterrània es poden donar tempestes i vents fots que agiten el mar i poden provocar grans onades a la costa que poden afectar el litoral amb violència.
Encara que no hi hagi indicis de perill, sigueu prudents; el temporal marítim pot fer que un cop de mar us arrossegui.
El llamp busca arribar a terra pel camí més curt; qualsevol objecte que sobresurti serà un bon candidat per a l'impacte, i més si acaba en punta.
Per això, durant una tempesta allunyeu-vos d'antenes, arbres, etc.
No us apropeu tampoc a elements metàl·lics o a l'aigua, ja que actuen com a cossos conductors.
Els llocs més segurs durant una tempesta són els que ens aïllen de l'exterior, com edificis o vehicles tancats, perquè condueixen l'electricitat per la part exterior fins a terra sense fer mal als ocupants.
Quan sentiu tronar, cal que busqueu refugi sense dubtar: si seguiu aquesta premissa podreu evitar la majoria dels accidents:
Si, a més, comença a ploure fort, penseu que poden produir-se inundacions.
Planifiqueu la vostra activitat a l'aire lliure en funció del pronòstic del temps, per evitar exposar-vos a una tempesta i al perill que suposen els llamps.
Cal esperar mitja hora després de sentir l'últim tro abans de reprendre les activitats a l'aire lliure.
Davant qualsevol emergència truqueu al 112.
Hi ha ocasions en que es produeixen situacions d'emergència que són sobtades i de ràpid desenvolupament.
En aquest cas, cal tenir en compte que és molt probable que en el moment de l'emergència no estigueu junts tots els membres de la família, de manera que s'ha de tenir planificat i organitzat prèviament què fareu, com us comunicareu i com us reagrupareu.
Les accions bàsiques que hauríeu de tenir planejades són:
Heu de tenir en compte les necessitats específiques de cada membre de la família en cas d'emergència, especialment gent gran, nadons i persones amb discapacitat, per tenir-ho en compte en el moment de l'emergència.
Cal que tots els membres de la família sàpiguen on és l'equip d'emergències que heu preparat (vegeu: " Prepareu el vostre equip d'emergències ")
Altres aspectes importants que cal tenir en compte:
És molt important que al telèfon mòbil de tots els membres de la família estigui identificada una persona a qui trucar en cas d'emergència, per exemple amb el nom "SOS" o "Emergència".
D'aquesta manera, si teniu un accident, els serveis d'emergència que us estiguin atenent sabran a quin número dels contactes del mòbil cal trucar.
En el cas que es produís una emergència important, podria ser necessari evacuar casa vostra o també podríeu quedar aïllats o sense els subministraments bàsics durant uns dies fins que arribessin els serveis d'emergència o es restablís la normalitat.
Per això és molt important que estigueu preparats per als dos casos.
En el cas que hagueu d'evacuar casa vostra, caldrà fer-ho sense perdre temps; per això és bàsic tenir ja preparada una motxilla amb els elements bàsics:
Si aneu amb nens és molt important que portin una identificació amb el nom i un telèfon de contacte per si es perden o es separen de vosaltres, com per exemple, la polsera identificativa de Protecció Civil.
Contingut mínim de la motxilla d'emergència
També cal tenir en compte les necessitats específiques dels nadons i la gent gran.
A causa d'una emergència podríeu quedar aïllats a casa o sense subministraments bàsics (aigua, electricitat, gas, etc.), de manera que hauríeu de ser autosuficients durant algunes hores o fins i tot durant uns dies.
Per això heu de tenir preparada una caixa amb menjar, aigua i altres provisions bàsiques.
Contingut mínim de l'equip d'emergència a casa
En funció de la vostra ubicació i possible aïllament, valoreu la quantitat de provisions que necessitareu.
Protecció Civil de la Generalitat ha desactivat aquest vespre l'Alerta del Pla Especial d'Emergències per risc de Vent a Catalunya VENTCAT, tot i que es manté en situació de prealerta perquè l'episodi de fortes ventades s'ha de mantenir encara fins demà però amb menys intensitat.
En aquest episodi de vent fort s'han rebut una trentena de trucades al telèfon d'emergències 112, cap d'elles destacada i especialment a la zona del litoral i prelitoral central per caiguda de branques i sanejaments estructurals.
El Servei Meteorològic de Catalunya (SMC) ha registrat superacions puntuals de llindar a les estacions de la Bocana Sud de Barcelona, Font-Rubí, Montserrat, Lac Redon i Ulldeter.
Segons l'SMC, les ventades generalitzades es poden mantenir encara les properes hores i fins demà dissabte, tot i que seran menys intenses.
Igualment, Protecció Civil de la Generalitat demana molta precaució en els desplaçaments així com en les activitats de lleure a l'exterior per la possible caiguda de branques, arbres i altres elements estructurals.
Protecció Civil manté vigent fins demà dissabte al migdia la Prealerta del Pla PROCICAT per onatge per la previsió de l'SMC d'onades que podran superar els 2,5 metres (maregassa) a tot el litoral de Catalunya.
El Servei Català de Trànsit (SCT) demana extremar la precaució en la conducció, sobretot aquest cap de setmana, atès que serà el primer amb mobilitat no restringida a tot Catalunya des de l'inici de la situació d'excepcionalitat provocada per la pandèmia del coronavirus.
A partir de demà, dijous 18, un cop es publiqui al Butlletí Oficial de l'Estat (BOE), tot Catalunya estarà a la fase 3 de la desescalada (els territoris de Lleida i de la regió sanitària metropolitana de Barcelona avancen de fase) i, per tant, ja no hi haurà restriccions en els desplaçaments viaris per tot el territori català.
S'espera que aquesta nova situació tingui impacte sobretot en la mobilitat d'oci, ja que és la que fins ara tenia més restriccions.
En aquest sentit, a partir d'avui es podrà anar a les segones residències i a les destinacions turístiques del país sense cap limitació de mobilitat.
Davant d'això, es preveu que aquest cap de setmana es registri un augment del trànsit important, tenint en compte que el cap de setmana passat el nombre de desplaçaments a l'àrea metropolitana de Barcelona es va situar encara un 30% per sota comparat amb un cap de setmana normal.
Per aquest motiu, el Servei Català de Trànsit fa una crida a la prudència atès que les carreteres poden tornar a registrar elevades densitats de trànsit, a les quals els conductors s'han desacostumat aquests darrers mesos de confinament.
En aquest sentit, cal que els usuaris s'informin de l' estat del trànsit abans de circular i evitin les hores punta.
També s'alerta de l'augment a les nostres vies de motoristes i ciclistes i és per això que s'apel·la a la responsabilitat compartida i a la necessitat d'una convivència respectuosa a la xarxa viària.
A més, davant la situació de confinament en què molts usuaris no han utilitzat el vehicle, es recomana que es realitzi una revisió tècnica i de manteniment per comprovar que tot funcioni correctament.
Al llarg d'aquest cap de setmana els Mossos d'Esquadra desplegaran 749 efectius i faran 476 controls per tal de desenvolupar tasques de vigilància i augmentar la seguretat viària dels usuaris.
A més, en previsió d'aquest increment de la mobilitat i per tal d'augmentar la capacitat viària i minimitzar possibles retencions, des del Servei Català de Trànsit s'habilitaran diverses mesures especials de circulació tant en l'operació sortida com al retorn del cap de setmana.
Convé destacar que diumenge, entre d'altres mesures, s'instal·laran carrils addicionals a l'AP-7 entre Sant Celoni i la Roca del Vallès i a la C-32 entre Gavà i l'Hospitalet de Llobregat i a més, el carril bus-VAO de la C-58 estarà obert a tots els vehicles.
Des de l'SCT es recorda que conduir és sempre una activitat de risc que requereix la màxima atenció i que distreure's amb el mòbil mentre es condueix provoca accidents; que la conducció és totalment incompatible amb el consum d'alcohol i altres drogues, que els excessos de velocitat provoquen accidents i incrementen la gravetat de la lesivitat i que és imprescindible que tots els ocupants del vehicles utilitzin sempre i en tots els trajectes els sistemes de seguretat passiva corresponents.
Amb la finalització de l'estat d'alarma a tot Catalunya, es reprenen les campanyes de control i vigilancia policials coordinades pel Servei Català de Trànsit.
Aquestes campanyes de control dels principals factors de risc de l'accidentalitat havien quedat suspeses arran de la situació d'excepcionalitat provocada per la COVID-19 i ara, amb la finalització de l'estat d'alarma i amb l'increment de la mobilitat en les darreres fases del desconfinament, es tornaran a portar a terme.
Així, coincidint amb la revetlla i la festivitat de Sant Joan, des d'avui i fins el proper dijous 25 de juny, les Policies de Trànsit tindran com a prioritat combatre la conducció sota els efectes de l'alcohol o les drogues a les carreteres i municipis de Catalunya.
Es tracta de la cinquena campanya preventiva que es farà enguany i n'hi ha 9 més de previstes.
Els controls policials de drogoalcoholèmia es desplegaran pel conjunt del territori i es faran de manera aleatòria i en qualsevol moment del dia, per tal de conscienciar la ciutadania que aquesta problemàtica pot provocar accidents de trànsit mortals i greus.
En els dies concrets de la revetlla i la festivitat de Sant Joan i davant les sortides nocturnes convé insistir que el consum d'alcohol i drogues i la conducció són totalment incompatibles i es recorda la importància de la figura del conductor alternatiu.
Sempre cal conduir amb les condicions físiques i d'atenció idònies per tal de circular amb seguretat.
El Servei Català de Trànsit informa que a partir d'avui dijous 25 de juny es restableixen les restriccions a vehicles pesants al tram gironí de la carretera N-II, entre Fornells de la Selva i la Jonquera.
En aquest sentit, amb la recuperació progressiva de la mobilitat, els camions de quatre o més eixos tornaran a tenir prohibit circular per aquesta via per motius de seguretat i fluïdesa viàries.
Aquestes restriccions, vigents des de l'abril de 2013, es van aixecar excepcionalment el passat 14 de març en el context de la situació generada pel coronavirus SARS-CoV-2 i la necessitat d'adoptar mesures que garantissin el subministrament de béns essencials.
Recordem que la resolució publicada pel Servei Català de Trànsit al DOGC estableix la restricció de vehicles o conjunts de vehicles de transport de mercaderies de quatre o més eixos i que també superin les 26 tones de MMA o MMC en aquest tram:
Així mateix, a partir d'avui tornaran a ser efectives la resta de restriccions que quedaven pendents arran del decret de l'estat d'alarma, i per tant es restabliran totes les restriccions que figuren en la resolució INT/383/2020, de 13 de febrer.